CELEX: 32008R0345
Language: el
Date: 2008-04-17 00:00:00
Title: Κανονισμός (ΕΚ) αριθ. 345/2008 της Επιτροπής, της 17ης Απριλίου 2008 , για τη θέσπιση λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (Αναδιατύπωση) (Κείμενο που παρουσιάζει ενδιαφέρον για τον ΕΟΧ)

18.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 108/8
            
         
      ΚΑΝΟΝΙΣΜΌΣ (ΕΚ) αριθ. 345/2008 ΤΗΣ ΕΠΙΤΡΟΠΉΣ
   
   της 17ης Απριλίου 2008
   για τη θέσπιση λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
   (Αναδιατύπωση)
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), και ιδίως το άρθρο 11 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 94/92 της Επιτροπής, της 14ης Ιανουαρίου 1992, περί θεσπίσεως λεπτομερών κανόνων εφαρμογής του καθεστώτος εισαγωγής από τρίτες χώρες που προβλέπεται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (2), έχει τροποποιηθεί επανειλημμένα (3) και ουσιωδώς. Με την ευκαιρία νέων τροποποιήσεων, είναι σκόπιμη, για λόγους σαφήνειας, η αναδιατύπωση του εν λόγω κανονισμού.
            
         
               (2)
            
            
               Ο κανονισμός (ΕΟΚ) αριθ. 2092/91 ορίζει ότι μπορούν να κυκλοφορούν στο εμπόριο προϊόντα που εισάγονται από τρίτη χώρα στην οποία εφαρμόζονται κανόνες παραγωγής και μέτρα ελέγχου ισότιμα προς αυτά που ισχύουν εντός της Κοινότητας, εφόσον κατάγονται από τρίτη χώρα που περιλαμβάνεται σε κατάλογο που πρόκειται να καταρτιστεί από την Επιτροπή.
            
         
               (3)
            
            
               Είναι αναγκαία η κατάρτιση του εν λόγω καταλόγου. Επιπλέον, πρέπει να θεσπιστούν κανόνες για τη διαδικασία εξέτασης της αίτησης που υποβάλλει μια τρίτη χώρα προκειμένου να συμπεριληφθεί στον κατάλογο.
            
         
               (4)
            
            
               Για τη λειτουργία του καθεστώτος σε κάθε τρίτη χώρα, ενδείκνυται να καθοριστούν οι αρχές ή οργανισμοί που είναι επιφορτισμένοι με την έκδοση του πιστοποιητικού ελέγχου που αναφέρεται στο άρθρο 11 παράγραφος 3 στοιχείο δ) του κανονισμού (ΕΟΚ) αριθ. 2092/91.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 παράγραφος 1 του κανονισμού (ΕΟΚ) αριθ. 2092/91,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κατάλογος των τρίτων χωρών που αναφέρεται στο άρθρο 11 παράγραφος 4 του κανονισμού (ΕΟΚ) αριθ. 2092/91 εμφαίνεται στο παράρτημα Ι του παρόντος κανονισμού.
   Στον κατάλογο διευκρινίζονται, για κάθε τρίτη χώρα, οι απαραίτητες πληροφορίες προκειμένου να καθίσταται δυνατός ο προσδιορισμός των προϊόντων που καλύπτονται από το καθεστώς που αναφέρεται στο άρθρο 11 παράγραφοι 3 και 4 του κανονισμού (ΕΟΚ) αριθ. 2092/91 και, ειδικότερα:
   
               α)
            
            
               η αρχή ή ο οργανισμός ή οργανισμοί που αναλαμβάνουν στην ενδιαφερόμενη τρίτη χώρα την έκδοση των πιστοποιητικών ελέγχου για την εισαγωγή στην Κοινότητα·
            
         
               β)
            
            
               η ελεγκτική αρχή ή αρχές στην τρίτη χώρα ή/και οι ιδιωτικοί οργανισμοί που έχουν αναγνωριστεί από τη χώρα αυτή για να ασκούν την εποπτεία των εμπορευομένων.
            
         Επιπλέον, στον εν λόγω κατάλογο είναι δυνατόν να προσδιορίζονται, κατά περίπτωση:
   
               —
            
            
               οι μονάδες παρασκευής και οι εξαγωγείς που υπόκεινται στο καθεστώς ελέγχου,
            
         
               —
            
            
               τα προϊόντα που καλύπτονται από το καθεστώς.
            
         Άρθρο 2
   1.   Η Επιτροπή ελέγχει κατά πόσον ορισμένη τρίτη χώρα θα περιληφθεί στον κατάλογο του παραρτήματος I μετά από την παραλαβή της σχετικής αίτησης, την οποία υποβάλλει η αντιπροσωπεία της ενδιαφερόμενης τρίτης χώρας.
   2.   Εντός προθεσμίας έξι μηνών από την παραλαβή της, η αίτηση συμπερίληψης στον κατάλογο πρέπει να συμπληρωθεί με τη διαβίβαση τεχνικού φακέλου που καταρτίζεται σε μία από τις επίσημες γλώσσες της Κοινότητας και περιλαμβάνει όλες τις απαιτούμενες πληροφορίες ώστε να είναι σε θέση η Επιτροπή να εξακριβώνει ότι πληρούνται οι όροι που αναφέρονται στο άρθρο 11 παράγραφος 3 του κανονισμού (ΕΟΚ) αριθ. 2092/91 όσον αφορά τα προϊόντα που προορίζονται για εξαγωγή προς την Κοινότητα.
   Ειδικότερα, ο εν λόγω φάκελος πρέπει να περιλαμβάνει τις ακόλουθες λεπτομερείς πληροφορίες:
   
               α)
            
            
               τους τύπους και, εάν είναι δυνατόν, εκτίμηση των ποσοτήτων των γεωργικών προϊόντων και τροφίμων που προορίζονται για εξαγωγή προς την Κοινότητα υπό το καθεστώς του άρθρου 11 παράγραφοι 3 και 4 του κανονισμού (ΕΟΚ) αριθ. 2092/91·
            
         
               β)
            
            
               τους κανόνες παραγωγής που εφαρμόζονται στην τρίτη χώρα, και ιδίως:
               
                           i)
                        
                        
                           τις βασικές αρχές όπως αναφέρονται στο παράρτημα I του κανονισμού (ΕΟΚ) αριθ. 2092/91·
                        
                     
                           ii)
                        
                        
                           τα προϊόντα που επιτρέπεται να χρησιμοποιηθούν ως φυτοπροστατευτικά προϊόντα, απορρυπαντικά, λιπάσματα ή βελτιωτικά του εδάφους κατά την περίοδο της γεωργικής παραγωγής·
                        
                     
                           iii)
                        
                        
                           τα μη γεωργικής προελεύσεως συστατικά που επιτρέπονται στα παρασκευασμένα προϊόντα καθώς και τις μεθόδους επεξεργασίας που επιτρέπονται κατά την παρασκευή·
                        
                     
         
               γ)
            
            
               τους κανόνες του συστήματος ελέγχου και την οργάνωση της εφαρμογής τους στην τρίτη χώρα:
               
                           i)
                        
                        
                           το ή τα ονόματα όλων των αρμόδιων ελεγκτικών αρχών στην τρίτη χώρα ή/και των ιδιωτικών οργανισμών που είναι αρμόδιοι να πραγματοποιούν ελέγχους·
                        
                     
                           ii)
                        
                        
                           τους λεπτομερείς κανόνες ελέγχου στις γεωργικές εκμεταλλεύσεις και στις μονάδες παρασκευής και τις κυρώσεις που μπορούν να επιβάλλονται σε περίπτωση παραβάσεων·
                        
                     
                           iii)
                        
                        
                           το ή τα ονόματα και διευθύνσεις της αρχής ή του οργανισμού ή των οργανισμών που είναι υπεύθυνοι στην τρίτη χώρα για την έκδοση των πιστοποιητικών εισαγωγής στην Κοινότητα·
                        
                     
                           iv)
                        
                        
                           τις αναγκαίες πληροφορίες για την οργάνωση του ελέγχου τήρησης των κανόνων παραγωγής και του συστήματος ελέγχου, συμπεριλαμβανομένης της έκδοσης των πιστοποιητικών, καθώς και το όνομα και τα λοιπά στοιχεία της αρχής που αναλαμβάνει την εν λόγω εποπτεία·
                        
                     
                           v)
                        
                        
                           τον κατάλογο των μονάδων μεταποίησης και των εξαγωγέων προς την Κοινότητα, καθώς και τον αριθμό των παραγωγών και την καλλιεργούμενη έκταση·
                        
                     
         
               δ)
            
            
               εάν είναι διαθέσιμες, τις εκθέσεις επιτόπιου ελέγχου που καταρτίζονται από ανεξάρτητους εμπειρογνώμονες όσον αφορά την αποτελεσματικότητα της εφαρμογής των κανόνων παραγωγής και κανόνων ελέγχου που αναφέρονται στα στοιχεία β) και γ).
            
         3.   Κατά τη διαδικασία ελέγχου αίτησης συμπερίληψης στον κατάλογο, η Επιτροπή δύναται να ζητήσει κάθε συμπληρωματική πληροφορία που είναι αναγκαία για να διαπιστώσει την ισοδυναμία των κανόνων παραγωγής και ελέγχου που εφαρμόζονται στην τρίτη χώρα με τους κανόνες που προβλέπονται στον κανονισμό (ΕΟΚ) αριθ. 2092/91, συμπεριλαμβανομένης της υποβολής των εκθέσεων επιτόπιου ελέγχου που καταρτίζονται από εμπειρογνώμονες των οποίων έχει αναγνωρίσει την ανεξαρτησία. Επιπλέον, η Επιτροπή δύναται, εφόσον παρίσταται ανάγκη, να προβαίνει σε επιτόπιο έλεγχο διενεργούμενο από εμπειρογνώμονες τους οποίους έχει ορίσει η ίδια.
   4.   Η συμπερίληψη μιας τρίτης χώρας στον κατάλογο του παραρτήματος Ι μπορεί να τελεί υπό τον όρο ότι υποβάλλονται τακτικά οι εκθέσεις ελέγχου που καταρτίζονται από ανεξάρτητους εμπειρογνώμονες όσον αφορά την αποτελεσματικότητα της εφαρμογής των κανόνων παραγωγής και ελέγχου. Επιπλέον η Επιτροπή δύναται ανά πάσα στιγμή, εφόσον παρίσταται ανάγκη, να οργανώνει, επιτόπιο έλεγχο από εμπειρογνώμονες τους οποίους έχει ορίσει η ίδια.
   5.   Εάν, αφού συμπεριληφθεί μια τρίτη χώρα στον κατάλογο του παραρτήματος I, υπάρξουν τροποποιήσεις όσον αφορά τα μέτρα που ισχύουν στην τρίτη χώρα ή την εφαρμογή τους, η τρίτη χώρα υποχρεούται να ενημερώσει σχετικά την Επιτροπή. Λαμβανομένης υπόψη της εν λόγω πληροφορίας, είναι δυνατόν να ληφθεί απόφαση σχετικά με την τροποποίηση των λεπτομερειών προκειμένου αυτή η τρίτη χώρα να συμπεριληφθεί ή να διαγραφεί από τον κατάλογο του παραρτήματος Ι σύμφωνα με τη διαδικασία που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 2092/91. Μια τέτοια απόφαση είναι επίσης δυνατόν να ληφθεί εάν η τρίτη χώρα δεν έχει κοινοποιήσει τις πληροφορίες τις οποίες όφειλε να υποβάλει σύμφωνα με την παράγραφο αυτή.
   6.   Εάν, αφού συμπεριληφθεί μια τρίτη χώρα στον κατάλογο του παραρτήματος I, γνωστοποιηθούν στην Επιτροπή πληροφορίες που δημιουργούν αμφιβολίες όσον αφορά την πραγματική εφαρμογή των ανακοινωθέντων μέτρων, η Επιτροπή είναι δυνατόν να ζητήσει από την ενδιαφερόμενη τρίτη χώρα κάθε αναγκαία πληροφορία, συμπεριλαμβανομένης της υποβολής των εκθέσεων επιτόπιου ελέγχου που καταρτίζονται από ανεξάρτητους εμπειρογνώμονες, ή να προβεί σε επιτόπιο έλεγχο διενεργούμενο από εμπειρογνώμονες που έχει ορίσει η ίδια. Λαμβανομένων υπόψη των εν λόγω πληροφοριών ή/και εκθέσεων, είναι δυνατόν να ληφθεί απόφαση σχετικά με την αφαίρεση της εν λόγω τρίτης χώρας από τον κατάλογο, σύμφωνα με τη διαδικασία που αναφέρεται στο άρθρο 14 παράγραφος 2 του κανονισμού (ΕΟΚ) αριθ. 2092/91· μια τέτοια απόφαση είναι επίσης δυνατόν να ληφθεί εάν η τρίτη χώρα δεν έχει κοινοποιήσει τις ζητούμενες πληροφορίες μέσα στην προθεσμία που τάσσεται στην αίτηση της Επιτροπής ή εάν η τρίτη χώρα δεν έχει αποδεχθεί τη διεξαγωγή επιτόπιου ελέγχου από εμπειρογνώμονες που ορίζονται από αυτή, προκειμένου να διαπιστωθεί η τήρηση των όρων συμπερίληψης στον κατάλογο.
   Άρθρο 3
   Ο κανονισμός (ΕΟΚ) αριθ. 94/92 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος ΙΙΙ.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Απριλίου 2008.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 198 της 22.7.1991, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 123/2008 της Επιτροπής (ΕΕ L 38 της 12.2.2008, σ. 3).
   
      (2)  ΕΕ L 11 της 17.1.1992, σ. 14. Κανονισμός όπως τροποποιήθηκε τελευταία με τον κανονισμό (ΕΚ) αριθ. 956/2006 (ΕΕ L 175 της 29.6.2006, σ. 41).
   
      (3)  Βλέπε παράρτημα ΙΙ.
   
      ΠΑΡΑΡΤΗΜΑ Ι
      ΚΑΤΑΛΟΓΟΣ ΤΡΙΤΩΝ ΧΩΡΩΝ ΚΑΙ ΣΧΕΤΙΚΕΣ ΠΡΟΔΙΑΓΡΑΦΕΣ
      ΑΡΓΕΝΤΙΝΗ
      1.   Κατηγορίες προϊόντων: 
      
                  α)
               
               
                  τα μη μεταποιημένα φυτικά προϊόντα, τα ζώα και τα μη μεταποιημένα ζωικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91, με εξαίρεση:
                  
                              —
                           
                           
                              τα ζώα και τα ζωικά προϊόντα που φέρουν ή προορίζονται να φέρουν ενδείξεις που αναφέρονται στη μετατροπή·
                           
                        
            
                  β)
               
               
                  τα μεταποιημένα γεωργικά φυτικά προϊόντα και τα ζωικά προϊόντα που προορίζονται για ανθρώπινη κατανάλωση κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91, με εξαίρεση:
                  
                              —
                           
                           
                              τα ζωικά προϊόντα που φέρουν ή προορίζονται να φέρουν ενδείξεις που αναφέρονται στη μετατροπή.
                           
                        
            2.   Καταγωγή: προϊόντα της κατηγορίας 1, στοιχείο α) και βιολογικά παραγόμενα συστατικά προϊόντων της κατηγορίας 1, στοιχείο β) που έχουν παραχθεί στην Αργεντινή.
      3.   Οργανισμοί ελέγχου: 
      
                  —
               
               
                  Instituto Argentino para la Certificación y Promoción de Productos Agropecuarios Orgánicos SRL (Argencert)
               
            
                  —
               
               
                  Organización Internacional Agropecuaria (OIA)
               
            
                  —
               
               
                  Letis SA
               
            
                  —
               
               
                  Food Safety SA.
               
            4.   Οργανισμοί έκδοσης των πιστοποιητικών: όπως στο σημείο 3.
      5.   Χρόνος λήξης της συμπερίληψης: 30 Ιουνίου 2013.
      ΑΥΣΤΡΑΛΙΑ
      1.   Κατηγορίες προϊόντων: 
      
                  α)
               
               
                  ανεπεξέργαστα φυτικά γεωργικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91·
               
            
                  β)
               
               
                  τρόφιμα τα οποία αποτελούνται κυρίως από ένα ή περισσότερα συστατικά φυτικής προέλευσης κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91.
               
            2.   Καταγωγή: προϊόντα της κατηγορίας 1, στοιχείο α) και συστατικά που έχουν παραχθεί με βιολογικό τρόπο προϊόντων της κατηγορίας 1, στοιχείο β) τα οποία έχουν παραχθεί στην Αυστραλία.
      3.   Οργανισμοί ελέγχου: 
      
                  —
               
               
                  Australian Quarantine and Inspection Service (AQIS) (Department of Agriculture, Fisheries and Forestry)
               
            
                  —
               
               
                  Bio-dynamic Research Institute (BDRI)
               
            
                  —
               
               
                  Organic Food Chain Pty Ltd (OFC)
               
            
                  —
               
               
                  National Association of Sustainable Agriculture, Australia (NASAA)
               
            
                  —
               
               
                  Australian Certified Organic Pty. Ltd.
               
            4.   Οργανισμοί έκδοσης των πιστοποιητικών: όπως στο σημείο 3.
      5.   Χρόνος λήξης της συμπερίληψης: 30 Ιουνίου 2013.
      ΚΟΣΤΑ ΡΙΚΑ
      1.   Κατηγορίες προϊόντων: 
      
                  α)
               
               
                  τα μη μεταποιημένα φυτικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91·
               
            
                  β)
               
               
                  τα μεταποιημένα φυτικά προϊόντα που προορίζονται για ανθρώπινη κατανάλωση κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91.
               
            2.   Καταγωγή: προϊόντα της κατηγορίας 1, στοιχείο α) και βιολογικά παραγόμενα συστατικά των προϊόντων της κατηγορίας 1, στοιχείο β), τα οποία έχουν παραχθεί στην Κόστα Ρίκα.
      3.   Οργανισμοί ελέγχου: Eco-LOGICA και BCS Oko-Garantie.
      4.   Οργανισμός έκδοσης των πιστοποιητικών: Ministerio de Agricultura y Ganadería.
      5.   Χρόνος λήξης της συμπερίληψης: 30 Ιουνίου 2011.
      ΙΝΔΙΑ
      1.   Κατηγορίες προϊόντων: 
      
                  α)
               
               
                  μη μεταποιημένα φυτικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91·
               
            
                  β)
               
               
                  τρόφιμα αποτελούμενα κυρίως από ένα ή περισσότερα συστατικά φυτικής προέλευσης κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91.
               
            2.   Καταγωγή: προϊόντα της κατηγορίας 1, στοιχείο α) και βιολογικά παραγόμενα συστατικά προϊόντων της κατηγορίας 1, στοιχείο β) που έχουν παραχθεί στην Ινδία.
      3.   Οργανισμοί ελέγχου: 
      
                  —
               
               
                  Bureau Veritas Certification India Pvt. Ltd
               
            
                  —
               
               
                  Ecocert SA (India Branch Office)
               
            
                  —
               
               
                  IMO Control Private Limited
               
            
                  —
               
               
                  Indian Organic Certification Agency (Indocert)
               
            
                  —
               
               
                  Lacon Quality Certification Pvt. Ltd
               
            
                  —
               
               
                  Natural Organic Certification Association
               
            
                  —
               
               
                  OneCert Asia Agri Certification private Limited
               
            
                  —
               
               
                  SGS India Pvt. Ltd
               
            
                  —
               
               
                  Control Union Certifications
               
            
                  —
               
               
                  Uttaranchal State Organic Certification Agency (USOCA)
               
            
                  —
               
               
                  APOF Organic Certification Agency (AOCA)
               
            
                  —
               
               
                  Rajasthan Organic Certification Agency (ROCA).
               
            4.   Οργανισμοί έκδοσης των πιστοποιητικών: όπως στο σημείο 3.
      5.   Χρόνος λήξης της συμπερίληψης: 30 Ιουνίου 2009.
      ΙΣΡΑΗΛ
      1.   Κατηγορίες προϊόντων: 
      
                  α)
               
               
                  ανεπεξέργαστα φυτικά γεωργικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91·
               
            
                  β)
               
               
                  τρόφιμα τα οποία αποτελούνται κυρίως από ένα ή περισσότερα συστατικά φυτικής προέλευσης κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91.
               
            2.   Καταγωγή: τα προϊόντα της κατηγορίας 1, στοιχείο α) και τα βιολογικά παραγόμενα συστατικά προϊόντων της κατηγορίας 1, στοιχείο β) που έχουν παραχθεί στο Ισραήλ ή που έχουν εισαχθεί στο Ισραήλ:
      είτε από την Κοινότητα,
      είτε από τρίτη χώρα στο πλαίσιο καθεστώτος το οποίο αναγνωρίζεται ως ισοδύναμο σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 2092/91.
      3.   Οργανισμοί ελέγχου: 
      
                  —
               
               
                  Skal Israel Inspection & Certification
               
            
                  —
               
               
                  AGRIOR Ltd-Organic Inspection & Certification
               
            
                  —
               
               
                  IQC Institute of Quality & Control
               
            
                  —
               
               
                  Plant Protection and Inspection Services (PPIS) (Ministry of Agriculture and Rural Development).
               
            4.   Αρχή έκδοσης των πιστοποιητικών: όπως στο σημείο 3.
      5.   Χρόνος λήξης της συμπερίληψης: 30 Ιουνίου 2013.
      ΕΛΒΕΤΙΑ
      1.   Κατηγορίες προϊόντων: 
      
                  α)
               
               
                  μη μεταποιημένα φυτικά προϊόντα καθώς και ζώα και μη μεταποιημένα κτηνοτροφικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91, με εξαίρεση:
                  
                              —
                           
                           
                              τα προϊόντα που έχουν παραχθεί κατά την περίοδο μετατροπής, όπως αναφέρεται στο άρθρο 5 παράγραφος 5 του υπόψη κανονισμού·
                           
                        
            
                  β)
               
               
                  μεταποιημένα γεωργικά φυτικά και κτηνοτροφικά προϊόντα που προορίζονται για ανθρώπινη κατανάλωση κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91, με εξαίρεση:
                  
                              —
                           
                           
                              τα προϊόντα τα οποία, όπως αναφέρεται στο άρθρο 5 παράγραφος 5 του υπόψη κανονισμού, περιέχουν συστατικό γεωργικής προέλευσης που έχει παραχθεί κατά την περίοδο μετατροπής.
                           
                        
            2.   Καταγωγή: τα προϊόντα της κατηγορίας 1, στοιχείο α) και τα βιολογικά παραγόμενα συστατικά προϊόντων της κατηγορίας 1, στοιχείο β) που έχουν παραχθεί στην Ελβετία ή που έχουν εισαχθεί στην Ελβετία:
      είτε από την Κοινότητα,
      ή από τρίτη χώρα στο πλαίσιο καθεστώτος το οποίο αναγνωρίζεται ως ισοδύναμο σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 2092/91,
      ή από τρίτη χώρα για την οποία ένα κράτος μέλος έχει αποδεχθεί, σύμφωνα με τις διατάξεις του άρθρου 11 παράγραφος 6 του κανονισμού (ΕΟΚ) αριθ. 2092/91, ότι το ίδιο προϊόν έχει παραχθεί και έχει ελεγχθεί σε αυτή τη χώρα με τις ίδιες ρυθμίσεις που είναι αποδεκτές από το κράτος μέλος,
      ή από τρίτη χώρα, της οποίας οι κανόνες παραγωγής και το σύστημα επιθεώρησης έχουν αναγνωριστεί από την Ελβετία ως ισότιμα με αυτά που θεσπίζονται δυνάμει της ελβετικής νομοθεσίας.
      3.   Οργανισμοί ελέγχου: 
      
                  —
               
               
                  Institut für Marktökologie (IMO)
               
            
                  —
               
               
                  bio.inspecta AG
               
            
                  —
               
               
                  Schweizerische Vereinigung für Qualitäts- und Management-Systeme (SQS)
               
            
                  —
               
               
                  Bio Test Agro (BTA)
               
            
                  —
               
               
                  ProCert Safety AG.
               
            4.   Οργανισμοί έκδοσης των πιστοποιητικών: όπως στο σημείο 3.
      5.   Χρόνος λήξης της συμπερίληψης: 30 Ιουνίου 2013.
      ΝΕΑ ΖΗΛΑΝΔΙΑ
      1.   Κατηγορία προϊόντων: 
      
                  α)
               
               
                  τα μη μεταποιημένα γεωργικά προϊόντα, τα ζώα και τα μη μεταποιημένα ζωικά προϊόντα κατά την έννοια του άρθρου 1 παράγραφος 1 στοιχείο α) του κανονισμού (ΕΟΚ) αριθ. 2092/91, με εξαίρεση:
                  
                              —
                           
                           
                              τα ζώα και τα ζωικά προϊόντα που φέρουν ή προορίζονται να φέρουν ενδείξεις που αναφέρονται στη μετατροπή,
                           
                        
                              —
                           
                           
                              τα προϊόντα υδατοκαλλιέργειας·
                           
                        
            
                  β)
               
               
                  τα μεταποιημένα γεωργικά φυτικά και ζωικά προϊόντα που προορίζονται για ανθρώπινη κατανάλωση κατά την έννοια του άρθρου 1 παράγραφος 1 στοιχείο β) του κανονισμού (ΕΟΚ) αριθ. 2092/91 με εξαίρεση:
                  
                              —
                           
                           
                              τα ζωικά προϊόντα που φέρουν ή προορίζονται να φέρουν ενδείξεις που αναφέρονται στη μετατροπή,
                           
                        
                              —
                           
                           
                              τα προϊόντα που περιέχουν προϊόντα υδατοκαλλιέργειας.
                           
                        
            2.   Καταγωγή: Προϊόντα της κατηγορίας 1, στοιχείο α) και βιολογικά παραγόμενα συστατικά προϊόντων της κατηγορίας 1, στοιχείο β) που έχουν παραχθεί στη Νέα Ζηλανδία ή που έχουν εισαχθεί στη Νέα Ζηλανδία:
      είτε από την Κοινότητα,
      ή από τρίτη χώρα στο πλαίσιο καθεστώτος που αναγνωρίζεται ως ισοδύναμο σύμφωνα με τις διατάξεις του άρθρου 11 παράγραφος 4 του κανονισμού (ΕΟΚ) αριθ. 2092/91,
      ή από τρίτη χώρα, της οποίας οι κανόνες παραγωγής και το σύστημα επιθεώρησης έχουν αναγνωριστεί ως ισότιμα με το επίσημο πρόγραμμα διασφάλισης βιολογικά παραγόμενων τροφίμων του Υπουργείου Γεωργίας και Δασών της Νέας Ζηλανδίας (MAF) με βάση τις εγγυήσεις και τις πληροφορίες που παρέχονται από την αρμόδια αρχή της εν λόγω χώρας σύμφωνα με τις διατάξεις που έχουν θεσπιστεί από το εν λόγω Υπουργείο και με την προϋπόθεση ότι εισάγονται μόνο βιολογικά παραχθέντα συστατικά που προορίζονται να ενσωματωθούν, σε ένα ποσοστό έως και 5 % κατ’ ανώτατο όριο, σε προϊόντα της κατηγορίας 1, στοιχείο β) που έχουν παρασκευαστεί στη Νέα Ζηλανδία.
      3.   Οργανισμοί ελέγχου: 
      
                  —
               
               
                  AsureQuality Ltd
               
            
                  —
               
               
                  BIO-GRO New Zealand.
               
            4.   Οργανισμός έκδοσης των πιστοποιητικών: Ministry of Agriculture and Forestry (MAF) — New Zealand Food Safety Authority (NZFSA).
      5.   Χρόνος λήξης της συμπερίληψης: 30 Ιουνίου 2011.
   
   
      ΠΑΡΑΡΤΗΜΑ ΙΙ
      Καταργούμενος κανονισμός με κατάλογο των διαδοχικών τροποποιήσεών του
      
                  Κανονισμός (ΕΟΚ) αριθ. 94/92 της Επιτροπής
                  (ΕΕ L 11 της 17.1.1992, σ. 14).
               
               
                   
               
            
                  Κανονισμός (ΕΚ) αριθ. 522/96 της Επιτροπής
                  (ΕΕ L 77 της 27.3.1996, σ. 10).
               
               
                  μόνο το άρθρο 1
               
            
                  Κανονισμός (ΕΚ) αριθ. 314/97 της Επιτροπής
                  (ΕΕ L 51 της 21.2.1997, σ. 34).
               
               
                   
               
            
                  Κανονισμός (ΕΚ) αριθ. 1367/98 της Επιτροπής
                  (ΕΕ L 185 της 30.6.1998, σ. 11).
               
               
                   
               
            
                  Κανονισμός (ΕΚ) αριθ. 548/2000 της Επιτροπής
                  (ΕΕ L 67 της 15.3.2000, σ. 12).
               
               
                   
               
            
                  Κανονισμός (ΕΚ) αριθ. 1566/2000 της Επιτροπής
                  (ΕΕ L 180 της 19.7.2000, σ. 17).
               
               
                   
               
            
                  Κανονισμός (ΕΚ) αριθ. 1616/2000 της Επιτροπής
                  (ΕΕ L 185 της 25.7.2000, σ. 62).
               
               
                   
               
            
                  Κανονισμός (ΕΚ) αριθ. 2426/2000 της Επιτροπής
                  (ΕΕ L 279 της 1.11.2000, σ. 19).
               
               
                   
               
            
                  Κανονισμός (ΕΚ) αριθ. 349/2001 της Επιτροπής
                  (ΕΕ L 52 της 22.2.2001, σ. 14).
               
               
                   
               
            
                  Κανονισμός (ΕΚ) αριθ. 2589/2001 της Επιτροπής
                  (ΕΕ L 345 της 29.12.2001, σ. 18).
               
               
                   
               
            
                  Κανονισμός (ΕΚ) αριθ. 1162/2002 της Επιτροπής
                  (ΕΕ L 170 της 29.6.2002, σ. 44).
               
               
                   
               
            
                  Κανονισμός (ΕΚ) αριθ. 2382/2002 της Επιτροπής
                  (ΕΕ L 358 της 31.12.2002, σ. 120).
               
               
                   
               
            
                  Κανονισμός (ΕΚ) αριθ. 545/2003 της Επιτροπής
                  (ΕΕ L 81 της 28.3.2003, σ. 10).
               
               
                   
               
            
                  Κανονισμός (ΕΚ) αριθ. 2144/2003 της Επιτροπής
                  (ΕΕ L 322 της 9.12.2003, σ. 3).
               
               
                   
               
            
                  Κανονισμός (ΕΚ) αριθ. 746/2004 της Επιτροπής
                  (ΕΕ L 122 της 26.4.2004, σ. 10).
               
               
                  μόνο το άρθρο 2
               
            
                  Κανονισμός (ΕΚ) αριθ. 956/2006 της Επιτροπής
                  (ΕΕ L 175 της 29.6.2006, σ. 41).
               
               
                   
               
            
   
      ΠΑΡΑΡΤΗΜΑ ΙΙΙ
      Πίνακας αντιστοιχίας
      
                  Κανονισμός (ΕΟΚ) αριθ. 94/92
               
               
                  Παρών κανονισμός
               
            
                  Άρθρο 1 πρώτο εδάφιο
               
               
                  Άρθρο 1 πρώτο εδάφιο
               
            
                  Άρθρο 1 δεύτερο εδάφιο εισαγωγική φράση
               
               
                  Άρθρο 1 δεύτερο εδάφιο εισαγωγική φράση
               
            
                  Άρθρο 1 δεύτερο εδάφιο πρώτη περίπτωση
               
               
                  Άρθρο 1 δεύτερο εδάφιο στοιχείο α)
               
            
                  Άρθρο 1 δεύτερο εδάφιο δεύτερη περίπτωση
               
               
                  Άρθρο 1 δεύτερο εδάφιο στοιχείο β)
               
            
                  Άρθρο 1 τρίτο εδάφιο
               
               
                  Άρθρο 1 τρίτο εδάφιο
               
            
                  Άρθρο 2 παράγραφος 1
               
               
                  Άρθρο 2 παράγραφος 1
               
            
                  Άρθρο 2 παράγραφος 2 πρώτο εδάφιο
               
               
                  Άρθρο 2 παράγραφος 2 πρώτο εδάφιο
               
            
                  Άρθρο 2 παράγραφος 2 δεύτερο εδάφιο εισαγωγική φράση
               
               
                  Άρθρο 2 παράγραφος 2 δεύτερο εδάφιο εισαγωγική φράση
               
            
                  Άρθρο 2 παράγραφος 2 δεύτερο εδάφιο στοιχείο α)
               
               
                  Άρθρο 2 παράγραφος 2 δεύτερο εδάφιο στοιχείο α)
               
            
                  Άρθρο 2 παράγραφος 2 δεύτερο εδάφιο στοιχείο β) εισαγωγική φράση
               
               
                  Άρθρο 2 παράγραφος 2 δεύτερο εδάφιο στοιχείο β) εισαγωγική φράση
               
            
                  Άρθρο 2 παράγραφος 2 δεύτερο εδάφιο στοιχείο β) πρώτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο β) σημείο i)
               
            
                  Άρθρο 2 παράγραφος 2 δεύτερο εδάφιο στοιχείο β) δεύτερη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο β) σημείο ii)
               
            
                  Άρθρο 2 παράγραφος 2 δεύτερο εδάφιο στοιχείο β) τρίτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο β) σημείο iii)
               
            
                  Άρθρο 2 παράγραφος 2 δεύτερο εδάφιο στοιχείο γ) εισαγωγική φράση
               
               
                  Άρθρο 2 παράγραφος 2 δεύτερο εδάφιο στοιχείο γ) εισαγωγική φράση
               
            
                  Άρθρο 2 παράγραφος 2 δεύτερο εδάφιο στοιχείο γ) πρώτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο γ) σημείο i)
               
            
                  Άρθρο 2 παράγραφος 2 δεύτερο εδάφιο στοιχείο γ) δεύτερη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο γ) σημείο ii)
               
            
                  Άρθρο 2 παράγραφος 2 δεύτερο εδάφιο στοιχείο γ) τρίτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο γ) σημείο iii)
               
            
                  Άρθρο 2 παράγραφος 2 δεύτερο εδάφιο στοιχείο γ) τέταρτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο γ) σημείο iv)
               
            
                  Άρθρο 2 παράγραφος 2 δεύτερο εδάφιο στοιχείο γ) πέμπτη περίπτωση
               
               
                  Άρθρο 2 παράγραφος 2 δεύτερο εδάφιο στοιχείο γ) σημείο v)
               
            
                  Άρθρο 2 παράγραφος 2 δεύτερο εδάφιο στοιχείο δ)
               
               
                  Άρθρο 2 παράγραφος 2 δεύτερο εδάφιο στοιχείο δ)
               
            
                  Άρθρο 2 παράγραφοι 3 έως 6
               
               
                  Άρθρο 2 παράγραφοι 3 έως 6
               
            
                  —
               
               
                  Άρθρο 3
               
            
                  Άρθρο 3
               
               
                  Άρθρο 4
               
            
                  Παράρτημα
               
               
                  Παράρτημα I
               
            
                  —
               
               
                  Παράρτημα II
               
            
                  —
               
               
                  Παράρτημα III